**ZÁPIS ZO STRETNUTIA KOORDINAČNEJ RADY PARTICIPATÍVNEHO ROZPOČTU MESTA BB, KOORDINÁTORKY PRE PARTICIPÁCIU A HOSTÍ**

DATUM KONANIA : 5.4.2022 o 16:30

MIESTO KONANIA : zasadačka č.250, Mestský úrad BB

PRÍTOMNÍ :

-členovia Koor PRBB - p.Michal Valent, p.Anton Minárik, p.Vladimír Ivan, p.Marián Moravčík, p.Dorota Líšková, p.Miroslav Šimkovič, p.Vladimír Bállek

-členka Koor PRBB p.Andrea Dolinská – pripojená ONLINE

-MsÚ koordinátorka PRBB – p.Soňa Kariková

-hosť – p.Zdenka Marhefková

**Naplánovaný hlavný program stretnutia:**

* komunikačnú stratégiu PR (propagácia PR, vrátane propagačného materiálu, články do RN a pod.).
* informácie o prácach na webovej stránke
* spoločné prerokovanie manuálu PR

Hlavným cieľom tohto stretnutia bolo určiť a správne nastaviť komunikáciu Koordinačnej rady a Mestského úradu smerom k občanom. Správne a cielene komunikovať všetky aktuálne informácie dôležité pre proces a chod Participatívneho rozpočtu mesta BB v rámci aktuálneho ročníka. Zaktivizovať všetky možné formy komunikácie smerom k občanom mesta Banská Bystrica.

--------------------------------------------------------------------------------------------------------------------------------------

**Facebook ako forma propagácie:**

-doposiaľ bola táto forma jednou s možností ako komunikovať s verejnosťou o PRBB.

-p.Marhefková – preskúmala a zhodnotila pred stretnutím výťažnosť a záber článkov na facebooku – kliky na jednotlivé príspevky nemajú vysokú úspešnosť, je dobré radšej článok uverejňovať, ako ho len prezdieľavať na iných stránkach, či už osobných alebo skupinových. Ďalej je dôležitá aj koordinácia a postupnosť zverejňovania jednotlivých informácií.

-medzi všetkými zúčastnenými následne došlo k dohode o postupe podávania informácií, t.j. že vždy po stretnutí Koor, vopred dohodnutý zapisovateľ spracuje ZÁPIS zo stretnutia, ktorý následne pošle do 3pracovných dní mailom všetkým a hlavne koordinátorke p.Karikovej a p.Marhefkovej.

-ak bude potrebné z tohto zápisu urobiť TLAČOVÚ SPRÁVU /dôležité výzvy, termíny,.../, ktorá má byť zverejnená bude nasledovať postupnosť – najskôr TS spracuje do 3pracovných dní a zverejní hovorkyňa mesta BB na web. stránke mesta BB./ z nej si jednotlivé agentúry a médiá čerpajú oficiálne info a vyjadrenia/ a následne bude táto informácia zverejnená aj na facebooku PRBB. V prípade potreby zverejnenia informácií operatívne členmi Koor na facebooku PRBB, alebo na inej stránke - foto, ....akejkoľvek informácie súvisiace s PRBB nie je problémom.

-správu informácií a príspevkov na facebookovej stránke po dohode a odsúhlasení všetkými bude zabezpečovať p.Maková.

-momentálne na Facebooku existujú dve stránky – ktoré neprinášajú náležitý efekt, môžu byť mätúce pre občanov. Je to ,,Komunitná stánka,, Participatívny rozpočet Banská Bystrica s 297 členmi a ,,Verejná skupina,, Participatívny rozpočet pre BB so 454 členmi.

-následne po rozdebatovaní témy došlo k dohode, že hlavne kvôli rozšíreným možnostiam využitia stránky a následného zvýšenia sledovanosti zachováme jednu a to ,,Komunitnú stránku,,Participatívny rozpočet Banská Bystrica.

-o utlmenie druhej stránky sa postará p.Šimkovič, ako jej administrátor zverejní informáciu o utlmení aktivity stránky a vyzve aktívnych členov o ,,like,, a sledovanie v zachovanej komunite.

-taktiež je dôležité zazálohovať staršie príspevky aj fotky.

-na p.Marhefkovú bola položená otázka na preverenie – či môže byť stránka sponzorovaná zo strany mesta BB ako forma propagácie jedného z nástrojov participácie. Doposiaľ tomu tak nebolo.

**Radničné noviny :**

-v rámci propagácie formou RN – táto je plne v kompetencii mesta BB, s tým, že koordinačná rada vždy ak chce niečo zverejniť /dôležité informácie, termíny TS,.../musí v stanovenom termíne uzávierky daného čísla zaslať túto požiadavku koordinátorke PRBB, hovorkyni, editorovi RN, ktorí zvolia vhodnú grafiku, ktorá zapadá do konceptu nových RN a spracujú zadaný text do požadovanej formy.

- v minulosti bol PRBB propagovaný len zriedkavo, resp. keď vyšla požiadavka od Koor, že je potrebné zverejniť nové, dôležité info. Prípadne ak vyšla nejaká TS, bola takto odprezentovaná. Taktiež keď bolo ukončenie daného ročníka a oznámenie výsledkov. PRBB nemal dvoje stále miesto v RN.

-preto sme sa spoločne dohodli, už sa tak aj deje, že PRBB má svoje stále miesto v RN na stránke ktorá sa venuje PARTICIPÁCII, OTVORENÉMU VLÁDNUTIU v meste Banská Bystrica.

-požiadavkou Koor je, aby bola vizuálne odlíšená – zvýraznená – farebne a či už bude v stĺpčeku alebo vodorovnom páse necháme na editora RN, nakoľko v ostatnom čísle splynula s textom o participácii.

**Instagram:**

-aj toto je ďalšia forma komunikácie, kde môžeme osloviť širšiu skupinu občanov.

-po dohode zúčastnených ale nebudeme tvoriť samostatnú platformu – dôjde k využitiu už aktívnej stránky mesta Banská Bystrica.

-aktivitu ohľadom PRBB - podávanie info zabezpečí zodpovedný pracovník MsÚ BB.

**Citilighty** :

-rozmiestnené na území mesta BB – zväčša na zastávkach MHD,

-p.Marhefková preverí možnosti ich využitia

**Propagácia vo vozidlách MHD:**

-p.Marhefková skúsi preveriť aj túto možnosť, otázka finančnej náročnosti a dohody s SAD ZV, MHD BB

**Osobná propagácia členmi Koor PRBB:**

-aj toto je jedna z foriem propagácie, členovia Koor sa v rámci dobrovoľného členstva v Koor snažia o šírenie informácií o participatívnom rozpočte, akoukoľvek vhodnou formou, informujú a smerujú potencionálnych predkladateľov, alebo aj hlasujúcich k tvorbe a podpore projektov.

**Komunikácia s predkladateľmi - mail:**

-keď predkladateľ projektu absolvuje fázu účasti na jednej z TS, podania projektu, zostáva vo fáze očakávania, či jeho projekt prejde posudzovaním na pôde MsÚ, či ho netreba doplniť, dopracovať.

-v tomto momente mu musí byť podaná relevantná informácia o stave podaného projektu, prípadne výzva na doplnenie.

-taktiež v následnom procese je nutné s predkladateľmi komunikovať ohľadom termínov, 2DF, čo si majú pripraviť, poslať,....

-ďalej ich informovať o výsledkoch hlasovania, o verejnom zvažovaní,....

-formou mailovej komunikácie z mailovej adresy prbanskabystrica@gmail.com budú predkladatelia dostávať potrebné informácie a výzvy, či už na info zo stretnutí Koor, prípadne výzvy od koordinátorky, MsÚ a pod.

-túto komunikáciu bude zabezpečovať p.Bállek na základe dohody a potrebných podnetov ako bolo zaužívané aj v ostatných rokoch.

**Web stránka mesta BB:**

-všetky informácie ohľadom projektov PRBB sa nachádzali na stránke utopia

-dohodli sme sa ešte v rámci predchádzajúcej Koor s koordinátorkou a zástupcom prednostky úradu, že dôjde k presunu dát a informácií na oficiálnu stránku mesta BB

-technik MsÚ p.Vlček zrealizuje presun ,,histórie predchádzajúcich ročníkov,, na stránku mesta BB

-na ostatnom stretnutí sme sa dohodli, že p.Moravčík a p.Šimkovič pripravia predbežný koncept stránky, resp.formu a štruktúru podávania informácii na stránke mesta BB a prejdú si tieto informácie s technikom mesta BB

-stretnutie sa uskutočnilo a začala sa tvorba

-p.Moravčík a p.Šimkovič spracovali materiál, ktorý obsahoval základnú štruktúru webu a proces ročníka PRBB - bol zaslaný mailovou komunikáciou – je veľmi dobré, že takýto dokument vznikol, nieje ale ešte doladený všetkými členmi Koor - došlo teda k dohode, že si treba osobne prejsť ešte niektoré detaily v užšej skupine členov Koor, ktorí mali voči materiálu výhrady / p.Minárik a p.Ivan– zloženie a počet ,,kochlíkov,, , p.Bállek a p.Ivan upresnenie niektorých informácií v rámci ročníka PRBB, prosesov a termínov/. p.Maková poprosíme dodať logo PRBB/zložené ruky/

-p.Marhefková zaslala mailom pred týmto stretnutím informáciu s predbežnou predstavou ako by mohli jednotlivé ,,kochlíky,,vyzerať, ako by mohli byť pomenované a hlavne čo do nich vložiť

-táto forma korešponduje s aktuálnym vizuálnym prostredím stránky mesta BB

Zloženie a naplnenie webu informáciami by malo byť najskoršou témou najbližšieho stretnutia Koor , aby informácie boli prehľadné a správne.

**Hovorca Koordinačnej rady:**

-hovorca Koor nieje vyslovene hovorcom za členov Koor, ale jeho činnosťou je priamo komunikovať s koordinátorkou pre PRBB p.Karikovou a riešiť operatívne potrebné procesy, podklady pre RN,......

-na túto pozíciu sa prihlásil p.Moravčík, kde bol všetkými členmi následne odsúhlasený

**INFORMÁCIE, ktoré ešte prebehli**

-stretnutia Koor PRBB sú verejné, môže sa ich ktokoľvek z verejnosti zúčastniť, nemá však právo hlasovania v rámci odsúhlasovania si procesov a fungovania Koor

-téma otvorenia štatútu – predbežne v lete roku 2022

-potreba k propagácii PRBB ako aj k evidencii – zaradiť do povinností predkladateľov projektov – po ukončení realizácie projektu podať krátku správu – finálne zhodnotenie projektu – popis zrealizovaných prác s doložením foto/môžeme pripraviť aj formulár/. Zo skúseností vieme, že keď sme dodatočne žiadali, iba o krátky popis a dve-tri foto, neboli od niektorých predkladateľov tieto požiadavky splnené. Rozumieme, že predkladatelia majú s realizáciou mnoho starostí a vieme, že väčšina z nich tam odpracuje veľa dobrovoľníckych hodín.

-ďalšie veci k štatútu nabudúce

-aktivity k propagácii – osloviť VMČ, OR, komisie

-môžeme urobiť mailing a osloviť ľudí s možnosťou predloženia projektu – databázu adries využiť p.Kariková

-posledná dôležitá informácia – máme v harmonograme stanovených 5 Tematických skupín

- v mesiacoch máj a jún

-keďže padol návrh, aby všetky TS neboli len na MsÚ, ale aj bližšie k ľuďom v pláne sú iné miesta

-kvôli ďalšej propagácii RN + CITILIGHTY je nutné stanoviť MIESTA konania TS – dohodnúť a zabezpečiť na určenom mieste možnosť usporiadať danú TS – p.Líšková

- 1TS Komunitné centrum Fončorda

- 2TS ???

- 3TS MsÚ BB ??? – nahlásiť rezerváciu zasadačky MsÚ – p.Kariková

- 4TS ???

- 5TS MsÚ BB tu sme sa dohodli že áno – nahlásiť rezerváciu zasadačky MsÚ – p.Kariková

Zápis spracoval a zapísal Vladimír Bállek člen Koor PRBB v Banskej Bystrici 10.4.2022

 Vladimír Bállek